ફિલ્મમાં ગણીને બે ફાઈટ સારી લઈ શકો. બાકી એકબીજા સામે યુદ્ધ કૌશલ્ય જ દર્શાવવામાં આવ્યા છે. પેલો સીન યાદ કરો, ‘અબ મહારાજા સે બ્લેક પેન્થર કી સારી શક્તિયા વાપસ લી જાતી હૈ’ અને આ ફાઈટ પણ બે વાર આવે છે. સિવીલ વોર ફિલ્મમાં પિતાનું મૃત્યુ ન થયું હોત, તો બ્લેક પેન્થર તરીકે હજુ પણ ટી-ચાલાના પિતા જ આધેડ વયની ઉંમરના દેખાતા હોત. પણ કોમિક્સના નજરીયાથી જોવામાં આવે, એટલે પિતાજી કા મરના જરૂરી થા ! કારના ફાઈટ સીનની તમે ફિલ્મમાં રાહ જુઓ, પણ આ ફાઈટ સીનનો 54 સેકન્ડનો ટુકડો માર્વેલ સ્ટુડિયોએ અગાઊથી જ યુટ્યુબ પર મુકી દીધેલો. માર્કેટિંગ સ્ટ્રેટજી માટે ઉપયોગ કર્યો તો બરાબર હતું, પણ ફિલ્મ જોયા બાદ ખબર પડી કે, આટલી ઓછી ફાઈટ સિક્વન્સમાં આ ફાઈટનો અંશ યુટ્યુબના વમળ વર્તુળોમાં વહેતો મુકવો એ નરી મુર્ખામી હતી. તો છેલ્લે આવતી ફાઈટ જેમાં ગેંડા યુદ્ધ પણ સામિલ હતું અને કિલમોંન્જાર ગોલ્ડન જગુઆર પણ બનતો હતો એટલે આ ફાઈટ આપણા માટે મહત્વની હતી. પણ વકાંડાનો સુર્યાસ્ત થતો નથી, તો પણ ફાઈટને વકાંડાના અંધારા વાઈબ્રેનિયમ રેલ્વે સ્ટેશનમાં લડાવી વિલનને માઈનર સાબિત કરી દીધો. રિયલમાં એક સસ્પેન્સ છતુ કરૂ તો, કિલમોંન્જાર કોમિકમાં હજુ જીવતો છે ! ફિલ્મમાં મારવાનું એકમાત્ર કારણ, વિલન બનતા માઈકલ. બી. જોર્ડનને હજુ ફેન્ટાસ્ટિક ફોરમાં હ્યુમન ટોર્ચનો કિરદાર પ્લે કરવાનો છે.